Rikors ippreżentat fl-24 ta’ Jannar 2025 – HM vs Il-Kummissjoni
(Kawża T-51/25)
Lingwa tal-kawża: il-Franċiż
Partijiet
Rikorrent: HM (rappreżentant: M. Casado García-Hirschfeld, avukat)
Konvenut: Il-Kummissjoni Ewropea
Talbiet
Ir-rikorrenti titlob li l-Qorti Ġenerali jogħġobha:
tiddikjara dan ir-rikors ammissibbli u fondat;
tannulla d-deċiżjoni tal-14 ta’ Marzu, ikkorreġuta bid-deċiżjoni tal-25 ta’ Marzu 2024, sa fejn il-Kummissjoni tiddeċiedi li ma tagħtix lir-rikorrenti l-allowance ta’ espatrijazzjoni;
tiddikjara l-annullament, jekk ikun meħtieġ, tad-deċiżjoni li tiċħad l-ilment tal-14 ta’ Ottubru 2024;
tikkundanna lill-konvenuta għall-ispejjeż kollha.
Motivi u argumenti prinċipali
Insostenn tar-rikors tagħha, ir-rikorrenti tinvoka żewġ motivi.
L-ewwel motiv ibbażat fuq ksur tal-Artikolu 4(1)(b) tal-Anness VII tar-Regolamenti tal-Persunal tal-Unjoni Ewropea.
It-tieni motiv ibbażat fuq ksur tal-prinċipju ta’ amministrazzjoni tajba u fuq żball manifest ta’ evalwazzjoni tal-Awtorità tal-Ħatra fl-eżerċizzju tas-setgħa diskrezzjonali tagħha.
____________